দেশের তথ্য প্রযুক্তির সবচেয়ে বড় মেলা ডিজিটাল ওয়ার্ল্ডের উদ্বোধন করলেন প্রধানমন্ত্রী শেখ হাসিনা। আর ডিজিটাল ওয়ার্ল্ডে অংশ নিতে অনুষ্ঠানে উপস্থিত ছিল তথ্য প্রযুক্তির বিস্ময়কর আবিষ্কার মানবিক গুণসম্পন্ন কৃত্রিম বুদ্ধিমত্তার রোবট সোফিয়া। ডিজিটাল ওয়ার্ল্ডের উদ্বোধন অনুষ্ঠানেই প্রধানমন্ত্রীর সঙ্গে কথা বলে রোবট সোফিয়া। প্রধানমন্ত্রী বলেন, হ্যালো সোফিয়া, কেমন আছ? জবাবে রোবট সোফিয়া বলেন, ধন্যবাদ মাননীয় প্রধানমন্ত্রী। আমি ভালো আছি। আমি গর্বিত। আপনার সঙ্গে সাক্ষাৎ হওয়া দারুণ ব্যাপার।